**05/01/2018**

**הורי נוער רמות, שלום רב.**

**עברו 4 חודשים מאז פתיחת שנת הלימודים והגיע הזמן לערוך סקירה על הקורות את המערכת החינוכית שלנו..**

**פעילות תנועת בני המושבים של ילדי ד-ח נפתחה לקראת סוף חודש ספטמבר בלילה מלא פעילויות. צוות ההדרכה בנה לילה לבן שבמהלכו חגגנו את כניסת שכבת ד' לפעילות התנועה. צוות ההדרכה מונה 8 מדריכים וגרעינר- (בן שנת שירות של גרעין עודד בתנועת המושבים). בתקופה האחרונה אני ליוויתי את הצוות בניסיון לשמור על השגרה ומערך ההדרכה. מאז תחילת השנה אנו משתדלים לשמור על שגרת פעילות בימי ג' – אך יש לציין שהדבר הוא לא פשוט. נשתפר עם הזמן.**

**החוסר במד''ב הורגש מאוד וניסיון ועדת נוער להפעיל בעצמו את הילדים – היווה פיתרון סביר שלא ניתן היה להמשיכו עד אין קץ..**

**מאז שנה שעברה – אנו "מחממים מנועים" בנושא מועצת נוער – או במילים אחרות מנהיגות נוער. השנה הצלחנו להביא את הנוער לעשייה מתוך האין.. בעזרתו של הדר מטוס שחזר למושב השנה, יצרנו קבוצת נוער המורכבת מנציגות של כל שכבות הגיל ובנינו תכנית שנתית של פעילויות אותן יוזם הנוער ולוקח אחריות על ההכנה, הפרסום והיישום. מול שכבות ז-ח נעשית עבודה דומה אך היא בשלביה הראשוניים יותר..**

**ולחידוש האחרון והמשמח ומהותי מכולם..**

**בשעה טובה ומוצלחת הצלחנו למצוא דמות ראויה לתפקיד המד''ב! השבוע נכנסה לתפקיד שנון אתרטון – שמגיעה אלינו מקיבוץ עמיעד. שנון מדריכת רכיבה ומצילה במקצועה אך התרשמנו שיש לה יכולות ליצור את הקשר אותו אנחנו מחפשים עם הנוער. בכניסתה לתפקיד אנו נלווה אותה במגוון מישורים. נעמה האקס מד''בית המיתולוגית – תיתן לה כלים בסיסיים בעבודת מד''ב. הדר מטוס יישאר וילווה אותה בעבודת מועצת הנוער ואני – אנחה ואנהל אותה... בנוסף שנון תקבל הנחיה וליווי מצוות מחלקת הנוער והיא מחויבת לתהליך הלמידה של מדריכי הילדים ונוער וקורס ההכשרה לעובדי החינוך הבלתי פורמלי. היא עושה בימים אלה את צעדיה הראשונים ונפגשת עם הנוער. בהמשך תיקח את האחריות על תנועת הנוער ושאר תפקידי המד''ב. המון המון בהצלחה לשנון. ולנו – שנזכה לשנים רצופות וארוכות בחברתה..**

**לרשותכם – בכל שאלה, עניין או משאלה..**

**רינת אלף - מ' חינוך – רמות**